Paskaidrojumu raksts

**LIETUSŪDENS KANALIZĀCIJA**

**ĀRĒJIE TĪKLI**

Būvprojekta „Dzelzceļa ielas (posmā no Rīgas ielas līdz Dzelzceļa ielai 21) un Rūpniecības ielas rekonstrukcija, Līvānos, Līvānu novadā” inženierrisinājumu daļas LKT sadaļa izstrādāta pamatojoties uz Līvānu būvvaldes izdoto plānošanas un arhitektūras uzdevumu Nr.2-4/12/50 izsniegtu 2012.gada 12.jūnijā, projektēšanas uzdevumu un SIA ”Līvānu dzīvokļu un komunālā saimniecības” tehniskos noteikumus Nr. 1-10.12 izdotus 22.06.2012, kā arī saskaņā ar normatīvajiem dokumentiem : LBN 223-99 „Kanalizācijas ārējie tīkli un būves”.

**Lietusūdens kanalizācija (K2)**

Projektā paredzēts izbūvēt lietusūdens kanalizāciju, nodrošinot slēgta tipa lietusūdens atvadi visa rekonstruējamā posma robežās. Projekts paredz demontēt esošo lietusūdens kanalizācijas kolektoru Rūpniecības ielā, tā vietā izbūvējot jaunu, kas nodrošina lietusūdens savākšanu no abām Rūpniecības ielas brauktuvēm. Tāpat jaunu lietusūdens kanalizācijas kolektoru projektā paredzēts izbūvēt Dzelzceļa ielā, kur patreiz pārsvarā ir vaļēja ūdensatvade, izņemot autoostai piegulošo posmu. Projektētajai lietusūdens kanalizācijas sistēmai paredzēti divi pieslēgumi esošajam maģistrālajam cauruļvadam DN 700mm. Rūpniecības ielā pieslēgums paredzēts esošajā vietā, pārbūvējot pieslēguma aku. Jauns pieslēgums, izbūvējot jaunu pieslēguma aku, paredzēts Dzelzceļa ielā (pēc vecā ielas posma nosaukuma – Kaļķu ielā).

Izbūvējot lietusūdens kanalizācijas kolektoru projektā paredzētas skatakas no saliekamajiem dzelzsbetona grodiem, augšējais elements konusveida, atbilstoši LVS EN 1917:2003 ar iestrādātiem gumijas blīvgredzeniem jeb grodiem ar gropi blīvējuma iestrādei, DN 1000 un DN 1500 ar aku vākiem smagajam transportam, kuriem jāatbilst LVS EN 124:2002 Group2 , Group3 prasībām. Blīvējums atbilstošs LVS EN 681:2003 A1+A2+A3. Aku kāpšļiem jāatbilst LVS EN 13101: 2003. Lietus notekūdeņu cauruļvads projektēts no DN 200; DN 250; DN 315 plastmasas caurulēm ar stiprības klasi T8. Lietus ūdeņu savākšanai paredzēts iebūvēt plastmasas gūlijas ar nosēddaļu, nestspēja 40t. Lietusūdens kanalizācijas tīklu izbūvēt saskaņā ar plānu un garenprofilu, ievērojot esošo komunikāciju aizsardzības noteikumus.

Projekts nepieciešamības gadījumā divās vietās paredz ūdensvada pārlikšanu krustojumos ar lietusūdens kanalizāciju. Tā kā nav precīzas informācijas par esošā ūdensvada iebūves dziļumu, projektā ievērtētas iespējamas divas ūdensvada pārlikšanas vietas krustojumos ar projektējamo lietusūdens kanalizāciju, bet par ūdensvada pārbūves nepieciešamību jāpārliecinās būvniecības gaitā.

Pirms būvdarbu uzsākšanas jāprecizē cauruļu tekņu atzīmes pieslēguma vietās.

Esošā grunts: smilts rupja, vidēji blīva, putekļaina, blīva un smilts smalka, vidēji blīva. Tranšejas aizbērt ar smilšu gruntīm, kur māla daliņu piejaukums mazāks par 5%, atbilstoši Ceļu specifikācijas 2012 zemes klātnes būvniecība prasībām. Tranšejas platums cauruļvadu iebūvei pieņemts 1.5m. Tranšeju aizbēršanas darbus veikt atbilstoši Ceļu specifikācijas 2012 zemes klātnes būvniecība prasībām.

TV inspekcija un blīvuma pārbaudes izmaksas jāietver izbūves darbu apjomā.

Ielu seguma būvdarbu apjomi ir doti ceļu daļas darbu apjomos. Būvdarbu apjomu saraksti un tāmes dotas ekonomikas daļā (sējums Nr.4)

Projekta saskaņojumi skatāmi rasējuma lapā „Būvprojekta ģenerālplāns ar savietotiem inženiertīkliem” ĢP-1.

Sadaļas vadītāja: /A. Gaile/

Datums: 19.04.2013.